REPUBLIKA HRVATSKA

PRIMORSKO-GORANSKA ŽUPANIJA

OSNOVNA ŠKOLA RUDOLFA STROHALA

LOKVE, Školska 22, p.p.5

KLASA: 003-06/15-01/06

URBROJ: 2112-39-4-15-01

Lokve, 9.travnja 2015.god.

Na temelju članka 127. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12., 126/12., 94/13. i 152/14.), članaka 38. – 42. Zakona o ustanovama (NN br. 76/93., 29/97., 47/99. i 35/08.), te članaka 71. Statuta Osnovne škole Rudolfa Strohala, Lokve, Školski odbor OŠ Rudolfa Strohala, Lokve na sjednici održanoj 9.travnja 2015. godine u postupku izbora i imenovanja ravnatelja/ice Škole, uz prethodnu suglasnost ministra Ministarstva znanosti, obrazovanja i sporta donio je

**O D L U K U**

**O IMENOVANJU RAVNATELJICE ŠKOLE**

1. Borka Kezele-Kanjer, VSS, diplomirani profesor matematike, Delnice, Supilova 22, imenuje se ravnateljicom Osnovne škole Rudolfa Strohala, Lokve, Školska 22.
2. Imenovana će dužnost ravnateljice Škole obnašati na vrijeme od pet (5) godina s danom preuzimanja dužnosti 14.travnja 2015. godine.

**Obrazloženje**

Školski odbor Osnovne škole Rudolfa Strohala, Lokve raspisao je natječaj za izbor i imenovanje ravnatelja/ice Škole. Natječaj je objavljen dana 1.ožujka 2015. godine u „Novom listu“, mrežnim stranicama te oglasnoj ploči Škole.

U skladu s člankom 127. stavkom 8. Zakona o odgoju i obrazovanju u osnovnoj i srednjoj školi, održane su sjednice Učiteljskog vijeća, Vijeća roditelja i Skupa radnika Škole, a nakon provedenog tajnog glasovanja navedena tijela dostavila su Školskom odboru pisane zaključke o njihovim stajalištima u postupku izbora i imenovanja ravnatelja/ice .

Članovi Školskog odbora javnim su glasovanjem, u skladu sa ştavkom 9. članka 127. Zakona o odgoju i obrazovanju u osnovnoj i srednjoj školi, jednoglasno donijeli odluku o izboru kandidata Borke Kezele-Kanjer, prof. matematike, za ravnateljicu za koju je zatražena prethodna suglasnost Ministra znanosti, obrazovanja i sporta.

Sukladno članku 127. stavcima 4. i 5. Zakona o odgoju i obrazovanju u osnovnoj i srednjoj školi, Ministru znanosti, obrazovanja i sporta dostavljena je dokumentacija o izboru kandidata za ravnateljicu za koju se traži prethodna suglasnost prije imenovanja (zaprimljeno u MZOS dana 24. ožujka 2015. godine).

Prethodna suglasnost ministra MZOS-a nije uskraćena u roku 15 dana od dana dostave, te se sukladno članku 127. stavak 5. navedenog Zakona smatra da je suglasnost dana.

Slijedom navedenoga, Školski odbor Osnovne škole Rudolfa Strohala, Lokve odlučio je kao u izreci ove odluke.

**Pouka o pravnom lijeku:**

Svaki kandidat prijavljen na ovaj natječaj ima pravo pregledati natječajnu dokumentaciju te u roku od petnaest (15) dana od dana primitka Obavijesti o rezultatima izbora za ravnatelja/icu Škole zatražiti sudsku zaštitu pri Općinskom sudu mjesno nadležnom prema sjedištu Osnovne škole Rudolfa Strohala, Lokve.

Predsjednica Školskog odbora :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ Ljiljana Novak/

**DOSTAVITI :**

1. Tatjana Barković Mastnak, I. Ćikovića Belog 3, 51000 Rijeka
2. Borka Kezele-Kanjer, Supilova 22, 51300 Delnice
3. Renata Lisac, Milana Rustanbega 8, 51000 Rijeka
4. Ljubica Oškera, Stanka Frankovića 22, 51000 Rijeka
5. Vladimir Roguljić, Mihanovićeva 38, 51000 Rijeka
6. Davor Tkalac, Hrustina 13, 51263 Šmrika
7. Ured državne uprave u Primorsko- goranskoj županiji, Služba za društvene djelatnosti, Odsjek za prosvjetu i kulturu, Riva 10, 51000 Rijeka
8. Primorsko-goranska županija, Upravni odjel za odgoj i obrazovanje,

Slogin kula 2, 51000 Rijeka

1. Ministrastvo znanosti, obrazovanja i sporta, Donje Svetice 38, 10000 Zagreb
2. Pismohrana
3. Internetska stranica škole